**Joseph Harry Fowler Connick, Jr.** (s. 11. syyskuuta 1967 New Orleans) on yhdysvaltalainen jazz-laulaja ja -pianisti sekä näyttelijä.

Elämä ja ura
------------

Joseph Harry Fowler Connick, Jr. syntyi 11. syyskuuta 1967 New Orleansissa Louisianan osavaltiossa. Hänen isänsä oli roomalaiskatolinen lakimies ja äiti juutalainen oikeuden tuomari. He omistivat levykaupan. Harry oppi soittamaan kolmevuotiaana ja teki ensimmäisen jazz-levytyksensä 10-vuotiaana. Hän opiskeli nuorena New Orleans Center for the Creative Arts -opistossa.

Koulun jälkeen Connick muutti New Yorkiin, jossa hän kävi Hunter Collegea ja Manhattan School of Music -opistoa. Hänen ensimmäinen aikuisiän albuminsa *Harry Connick Jr.* ilmestyi 1987 ja seuraavana vuonna toinen, hänen tuolloisen ikänsä mukaisesti nimetty *20*, jolla kuultiin myös hänen lauluaan. Albumit tekivät hänestä tunnetun New Yorkin jazz-piireissä.

Seuraavaksi Connick työsti musiikin menestyselokuvaan *Kun Harry tapasi Sallyn* (1989) ja sai siitä ensimmäisen Grammy-palkintonsa. Elokuvan musiikki oli big bandin säestämiä jazz-standardeja. Connickista tuli elokuvan myötä laajalti tunnettu, ja hän teki maailmankiertueen. Vuonna 1990 hän näytteli ensimmäisessä elokuvassaan *Memphis Belle* ja julkaisi kaksi uutta albumia. Connickin 1990-luvun instrumentaalilevytykset menestyivät jazz-listoilla ja lauletut levytykset poplistoilla. Monet hänen albumeistaan myivät platinaa, ja hän näytteli myös Hollywood-menestyselokuvissa kuten *Independence day – Maailmojen sota* (1996) sekä pääosaa elokuvassa *Copycat – Kopiomurhaaja* (1995).

2000-luvulla Connick on musiikin tekemisen ja elokuvissa näyttelemisen ohella esiintynyt muun muassa *Will & Grace* -tilannekomediasarjassa vuoteen 2006 asti. Syksyn 2005 jälkeen Connick on tehnyt paljon hyväntekeväisyystyötä New Orleansia koetelleen hurrikaani Katrinan uhrien hyväksi. Connick on työskennellyt myös Broadwaylla, mistä hän on saanut Tony-ehdokkuudet sävellys- ja sanoitustöistään sekä näyttelemisestä.

Connick on toiminut vuosina 2014−2016 yhtenä *American Idol* -laulukilpailun kolmesta tuomarista.

Levynmyynti ja tunnustukset
---------------------------

Connick on julkaissut yhteensä 29 albumia, joita on myyty 28 miljoonaa kappaletta. Hän on levyttänyt enemmän listaykkösalbumeja kuin yksikään toinen yhdysvaltalainen jazz-artisti. Hän on saanut kolme Grammy-palkintoa ja yhden Emmy-palkinnon.

Yksityiselämä
-------------

Connick on ollut vuodesta 1994 naimisissa teksasilaisen malli Jill Goodacren kanssa. Parilla on kolme tytärtä. Connickin nykyinen asuinpaikka on Connecticut.

Albumit
-------

* *Dixieland Plus* (1977)
* *11* (1979)
* *Harry Connick Jr.* (1987)
* *20* (1988)
* *When Harry Met Sally...* (1989)
* *We Are in Love* (1990)
* *Lofty's Roach Souffle* (1990)
* *Blue Light, Red Light* (1991)
* *25* (1992)
* *When My Heart Finds Christmas* (1993)
* *She* (1994)
* *Star Turtle* (1996)
* *To See You* (1997)
* *Come by Me* (1999)
* *30* (2001)
* *Songs I Heard* (2001)
* *Thou Shalt Not* (2002)
* *Other Hours: Connick on Piano, Vol 1* (2003)
* *Harry for the Holidays* (2003)
* *Only You* (2004)
* *Occasion: Connick on Piano, Vol 2* (2005)
* *Harry on Broadway, Act I* (2006)
* *Chanson du Vieux Carre: Connick on Piano, Vol 3* (2007)
* *Oh, My NOLA* (2007)
* *Chanson du Vieux Carre : Connick On Piano, Volume 3* (2007)
* *What a Night! A Christmas Album* (2008)
* *Your Songs* (2009)
* *In Concert on Broadway* (2011)
* *Music from The Happy Elf : Connick on Piano, Volume 4* (2011)
* *Smokey Mary* (2013)
* *Every Man Should Know* (2013)
* *That Would Be Me* (2015)
* *True Love: A Celebration of Cole Porter*(2019)

Elokuvia
--------

* *Memphis Belle* (1990)
* *Pieni mies Tate* (1991)
* *Copycat – Kopiomurhaaja* (1995)
* *Independence day – Maailmojen sota* (1996)
* *Toivo elää* (1998)
* *Rautajätti* (1999)
* *Rikollinen rakkaus* (2001)
* *P.S. Rakastan sinua (elokuva)* (2007)
* *Delfiinitarina* (2011)

Lähteet
-------

1. 1 2 3 4 5 6  John Bush: Harry Connick, Jr. Artist Biorgraphy Allmusic.com. Viitattu 6.1.2014.
2. ↑  Michael Granberry: Musician balancing his work as actor  2.2.2009. The Columbus Dispatch. Viitattu 6.1.2014.
3. 1 2 3  Chako Suzuki: Harry Connick, Jr.: 10 Things You Didn’t Know About the American Idol Judge  3.1.2014. Wetpaint Entertainment.  Arkistoitu 6.1.2014. Viitattu 6.1.2014.
4. 1 2  About Harry Connick Jr. American Idol.  Arkistoitu 6.1.2014. Viitattu 6.1.2014.
5. ↑  Harry Connick Jr. says the final season of American Idol might be the best yet, Entertainment Weekly 5.1.2016
6. ↑  Rebecca M Gruber: Harry Connick, Jr. Knows Who's the Boss in His Female-Dominated Home  18.8.2011. Popsugar.  Arkistoitu 27.6.2013. Viitattu 6.1.2014.

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* SNAC
* IdRef

 |

 |